10.11.2022
ET
Euroopa Liidu Teataja
L 290/583
6.5.9.2.
Mõõtmiskambrit puhutakse enne katset mitu minutit läbi, kuni saavutatakse stabiilne foon.
Sel ajal tuleb sisse lülitada ka kambri õhu segamise ventilaatorid.
6.5.9.3.
Väljalülitatud jõusüsteemi ning avatud akende ja pagasiruumi(de)ga sõiduk tuuakse mõõtmiskambrisse.
Segamisventilaator(id) reguleeritakse nii, et ventilatsioonikiirus katsetatava sõiduki kütusepaagi all oleks vähemalt 8 km/h.
6.5.9.4.
Süsivesinike analüsaator tuleb nullida ja määrata selle mõõteulatus vahetult enne katset.
6.5.9.5.
Kambri uksed suletakse gaasikindlalt.
6.5.9.6.
Kümne minuti jooksul pärast uste gaasikindlalt sulgemist mõõdetakse süsivesinike kontsentratsioon, baro­ meetriline õhurõhk ja temperatuur.
Saadud tulemused on kütuseaurude ööpäevase katse algnäidud: CHCi, Pi ja Ti.
Sel hetkel algab Tstart = 0.
6.5.9.7.
Süsivesinike analüsaator tuleb vahetult enne iga heitmeproovivõtuperioodi lõppu nullida ja määrata selle mõõteulatus.
6.5.9.8.
Esimene ja teine heitmeproovivõtuperiood lõpevad vastavalt 24 tundi ± 6 minutit ja 48 tundi ± 6 minutit pärast esialgse proovivõtu algust (käesoleva lisa punkt 6.5.9.6).
Möödunud aeg registreeritakse.
Iga heitmeproovivõtuperioodi lõpus mõõdetakse süsivesinike kontsentratsioon, temperatuur ja baromeetri­ line õhurõhk ning arvutatakse nende põhjal ööpäevase katse tulemused, kasutades käesoleva lisa punktis 7.1 esitatud võrrandit.
Esimese 24 tunni möödudes saadud tulemus registreeritakse kui MD1.
Teise 24 tunni möödudes saadud tulemus registreeritakse kui MD2.
6.6.
Pausideta katse hermeetiliste kütusepaakide korral
6.6.1.
Kui kütusepaagi rõhualandusrõhk on 30 kPa või üle selle.
6.6.1.1.
Katse tuleb teha nii, nagu on kirjeldatud käesoleva lisa punktides 6.5.1–6.5.3.
6.6.1.2.
Kütusepaagi tühjendamine ja taastäitmine Ühe tunni jooksul pärast ettevalmistavat sõitu tühjendatakse sõiduki kütusepaak.
Seda tehes ei tohi sõidukile paigaldatud kütuseauruohje seadmeid tavapäratult läbi puhuda ega täita.
Tavaliselt piisab selleks kütusepaagi korgi eemaldamisest, muidu tuleb kütuseaurupüüdur lahti ühendada.
Kütusepaak täidetakse uuesti 15 ± 2 % ulatuses nimimahust etalonkütusega, mille temperatuur on 18 ± 2 °C.
Käesoleva lisa punktides 6.6.1.3, 6.6.1.4 ja 6.6.1.5 kirjeldatud toimingud tuleb teha 36 tunni jooksul ning punktides 6.6.1.4 ja 6.6.1.5 kirjeldatud toimingutes ei tohi sõiduk kokku puutuda 25 °C kõrgema temperatuuriga.
6.6.1.3.
Temperatuuri stabiliseerumine 5 minuti jooksul pärast kütusepaagi tühjendamise ja täitmise lõppu pannakse sõiduk temperatuuri stabili­ seerumiseks seisma vähemalt 6 tunniks ümbritseva õhu temperatuuril 20 ± 2 °C.
6.6.1.4.
Kütusepaagi rõhu alandamine Seejärel alandatakse kütusepaagi sees olevat rõhku, et see ei tõuseks tavapäratult kõrgele tasemele.
Selleks võib avada sõiduki kütusepaagi korgi.
Rõhu alandamise viisist olenemata tuleb sõiduk viia 1 minuti jooksul esialgsesse seisundisse.
6.6.1.5.
Kütuseaurupüüduri täitmine ja läbipuhumine Käesoleva lisa punktides 5.1–5.1.3.1.3 kirjeldatud järjestuses vanandatud kütuseaurupüüdur täidetakse käes­ oleva lisa punktides 6.5.5.4–6.5.5.4.5 kirjeldatut järgides 2 g adsorbaadi läbilöögini ning puhutakse seejärel läbi heitmekatselabori õhuga 25 ± 5 liitrit minutis.
Läbipuhumiseks kasutatava õhu maht ei tohi ületada punktis 6.6.1.5.1 sätestatud mahtu.
Täitmist ja läbipuhumist võib teha a) sõidukisse paigaldatud kütuse­ aurupüüduriga temperatuuril 20 või 23 °C või b) lahtiühendatud kütuseaurupüüduriga.
Kummalgi juhul ei tohi paagi rõhku rohkem alandada.